ועדת הכספים, כנסת 20, פרוטוקול מספר 327, 2016-03-28 12:25

משה גפני: אני מתכבד לפתוח את ישיבת הוועדה בנושא תקנות מס הכנסה (פטור מהגשת דוח עצמאי מקוון) (תיקון), התשע"ו-2016.

משה גפני: מי מציג את התקנות?

משה גפני: בבקשה.

ישי פרלמן: אני מרשות המסים.

ישי פרלמן: מדובר בתיקון משלים לתקנות שהעברתם בוועדת הכספים לתיקון חוק הגדלת שיעור ההשתתפות בכוח העבודה ולצמצום פערים חברתיים.

ישי פרלמן: לפני כשבועיים עבר פה בוועדה וגם בקריאה שנייה ושלישית חוק שמתקן את פקודת מס הכנסה וקובע שלא יהיה צורך בהגשת דוח עצמאי מקוון לשם הגשת בקשה למענק עבודה.

שלומית ארליך: זה בעצם היה בחוק שטיפל בכל מסגרת התיקונים של מס הכנסה שלילי, שקראנו לו "מענק עבודה", שפורסם ב-21 במרץ 2016, במסגרתו היה תיקון עקיף שתיקן את פקודת מס הכנסה מכיוון שלא רצינו להחיל את חובת הדיווח המקוון.

שלומית ארליך: בבקשה תמשיך.

ישי פרלמן: מכיוון שלא רצו לקבוע חובה להגיש דוח מקוון על מי שמגיש בקשה למענק עבודה אפילו אם לא חייב להגיש על-פי פקודת מס הכנסה, בעצם להשוות בין שני החוקים השונים.

ישי פרלמן: התיקון של החוק עבר בוועדה.

ישי פרלמן: עכשיו צריך לתקן את התקנות בהתאם כי כיום בתקנות שקובעות מי פטור מהגשת דוח מקוון רשום שאם אתה מגיש מס הכנסה שלילי אתה לא פטור.

שלומית ארליך: בעצם התקנות מפנות לאותו סעיף שתיקנו כתיקון עקיף.

משה גפני: יש בעיות עם התקנות האלה?

משה גפני: אין.

משה גפני: חברי הכנסת, מצדי אתם יכולים ללכת.

משה גפני: אני רוצה שתדעו שבסוף סדר היום הזה אני הולך לאשר את הנושא של קרן לרווחת הגמלאים של משרד מבקר המדינה.

משה גפני: קיבלתי הסכמה ממבקר המדינה ויש הסכמה גם מאבי ניסנקורן ואנחנו נבקש שהם יעשו את ההסכם ביניהם.

משה גפני: התברר שעובדי משרד מבקר המדינה הם היחידים שאין להם את הקרן לרווחת הגמלאים.

משה גפני: זה לא בסדר.

מיקי לוי: זה גם לא הרבה כסף, 160,000 שקל בשנה.

משה גפני: כשהיה דיון על גמלאי השב"כ והמוסד פתאום התברר לנו שאנחנו צריכים לתקן משהו על מבקר המדינה, ואז שאלתי אותם מה עם הקרן לרווחת הגמלאים והם אמרו שהם היחידים שלא זכאים.

משה גפני: עובדי המינהל במשרד מבקר המדינה זכאים לזה ואילו עובדי הביקורת לא זכאים.

מיקי רוזנטל: בואו נאשר את זה ונלך.

מיקי לוי: 160,000 שקל בשנה.

מיקי לוי: "קטן" עלינו.

מיקי לוי: אני כבר חוזר.

משה גפני: אבל אתה מסכים לזה?

מיקי לוי: כן.

מיקי לוי: בטח.

משה גפני: מיקי לוי, אתה תומך בי?

מיקי לוי: כן, תמיד.

שלומית ארליך: תיקנו במסגרת תיקון מספר 8 לחוק את החוק שקבע את ההוראה העיקרית.

שלומית ארליך: בהתאם לכך מבקשת רשות המסים לתקן את התקנות שמפנות לאותו סעיף בפקודת מס הכנסה.

שלומית ארליך: התקנה המדוברת אומרת שתקנות הפטור מהגשת דוח עצמאי מקוון, תקנה 4(1), לא יחולו על יחיד שהגיש תביעה לקבלת מענק לפי חוק להגדלת שיעור ההשתתפות בכוח העבודה ולצמצום פערים חברתיים (מס הכנסה שלילי), כאמור בסעיף 31 1(ב2)(4) לפקודה שאותו תיקנו במסגרת התיקון הגדול.

שלומית ארליך: בעצם מבקשים עכשיו למחוק את הסעיף הזה, באופן שיאפשר- - -

ישי פרלמן: לתת את הפטור שקיים בתקנות גם למי שמגיש בקשה למענק עבודה.

שלומית ארליך: לגבי תחילה ותחולה, בעצם צריך להכניס תיקון.

שלומית ארליך: היום התקנות אומרות- - -

ישי פרלמן: כתבנו את התיקון של התקנות, שמפנה לחוק, בגלל שאז החוק עוד לא עבר.

ישי פרלמן: היום החוק עבר ובעקבות בקשה של היועצת המשפטית נקבע בפירוש מתי התקנות יחולו.

ישי פרלמן: אנחנו רוצים לקבוע ש"תחילתן של תקנות אלה ביום ג' בטבת השתע"ז (1 בינואר 2017) והן יחולו על דוח שיש להגישו לגבי שנת המס 2016 ואילך".

ישי פרלמן: זה מקביל לתיקון שנעשה בחוק מענק עבודה.

ישי פרלמן: אקרא את הסעיף העיקרי.

ישי פרלמן: תקנה 1 – תיקון תקנה 4 (לתקנות העיקריות) "בתקנה 4 לתקנות מס הכנסה (פטור מהגשת דוח עצמאי מקוון), התש"ע-2010, פסקה (1) – תימחק.

ישי פרלמן: "

משה גפני: תקנות מס הכנסה (פטור מהגשת דוח עצמאי מקוון) (תיקון), התשע"ו-2016, עם התיקונים שהוקראו כאן לגבי התחילה והתחולה.

משה גפני: מי בעד אישור התקנות?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – 1

משה גפני: נמנעים – אין תקנות מס הכנסה (פטור מהגשת דוח עצמאי מקוון) (תיקון), התשע"ו-2016, עם התיקונים שהוכנסו בהן, נתקבלו.

משה גפני: התקנות אושרו פה אחד.